ΓΡΑΠΤΗ ΕΡΩΤΗΣΗ E-0870/02

υποβολή: Jonas Sjstedt (GUE/NGL) προς την Επιτροπή

(2 Απριλίου 2002)

Θέμα: Εξέταση πιθανής παραβίασης του δικαίου περί ανταγωνισμού

Στα τέλη 2000, η εταιρία διανομής φαρμακευτικών προϊόντων Kronan Droghandelπέβαλε στην Επιτροπή καταγγελία ότι η Σουηδική Κυβέρνηση και η Apoteksbolaget (Εθνική Εταιρία Σουηδικών Φαρμακείων) παραβιάζουν τη Συνθήκη. Η καταγγελία της Kronan έγινε ως απάντηση στα κοινά σχέδια της Apoteksbolaget και της Σουηδικής Κυβέρνησης να συστήσουν περιφερειακά κέντρα διανομής. Στόχος της Σουηδικής Κυβέρνησης στο θέμα αυτό ήταν να δημιουργήσει νέες θέσεις εργασίας σε περιοχές που είχαν επηρεασθεί από την διάλυση στρατιωτικών μονάδων.

Η Kronan θεώρησε ότι αν η Apoteksbolaget εισέλθει στην αγορά διανομής φαρμακευτικών προϊόντων, θα ενισχύσει τη δεσπόζουσα θέση της μέσω του μονοπωλίου που διαθέτει. Κατά την άποψη της Kronan, η κατάσταση αυτή θα αποτελούσε παραβίαση της σουηδικής νομοθεσίας περί ανταγωνισμού (όπως μεταφέρθηκε από τους κανόνες της Κοινότητας) που απαγορεύει την κατάχρηση δεσπόζουσας θέσης και ότι, επομένως, η Σουηδική Κυβέρνηση και η Apoteksbolaget θα παραβίαζαν έτσι τις δυνάμει της Συνθήκηςποχρεώσεις τους.

Η Επιτροπή επρόκειτο να εξετάσει το βάσιμο της καταγγελίας. Ποιο το αποτέλεσμα της εξέτασης αυτής·

Απάντηση του κ. Monti εξ ονόματος της Επιτροπής

(22 Μαΐου 2002)

Η Επιτροπή όντως έλαβε καταγγελία, στις 15 Δεκεμβρίου 2000, ότι η κρατική σουηδική επιχείρηση Apoteksbolaget σχεδίαζε να επεκτείνει το νόμιμο λιανικό μονοπώλιο φαρμακευτικών προϊόντων στη Σουηδία και στην χονδρική αγορά φαρμακευτικών προϊόντων στρεβλώοντας έτσι τον ανταγωνισμό στη χονδρική αγορά.

Ωστόσο, δεδομένου ότι ανάλογη καταγγελίαποβλήθηκε και στην Σουηδική Αρχή Ανταγωνισμού η οποία στηρίζεται στον σουηδικό νόμο περί ανταγωνισμού (που πλησιάζει το πρότυπο της κοινοτικής νομοθεσίας περί ανταγωνισμού), η Επιτροπή αποφάσισε ότι η σουηδική αρχή θα πρέπει να αρχίσει την έρευνα των σχετικών ισχυρισμών. Τούτο είναι φυσικό δεδομένου ότι το κέντρο βάρους τηςπόθεσης βρίσκεται στη Σουηδία. Ακόμα δε περισσότερο, τούτο ευθυγραμμίζεται με τον σχεδιαζόμενο εκσυγχρονισμό που η Επιτροπή προβλέπει στην εφαρμογή των άρθρων 81 και 82 της συνθήκης, σύμφωνα με τον οποίο αυξάνεται ο ρόλος των εθνικών αρχών και δικαστηρίων(1).

Η Σουηδική Αρχή Ανταγωνισμού, στην απόφασή της τής 6ης Ιουνίου 2002 καταλήγει ότι δενπάρχει λόγος ναπάρξει απόφαση επί της ουσίας λόγω του γεγονότος ότι η Apoteksbolaget απέσυρε τα σχέδια επέκτασης των δραστηριοτήτων της. Ως εκ τούτου, η καταγγέλλουσα απέσυρε την καταγγελία πυ είχεποβάλει στην Επιτροπή. Ηπόθεση που είχεποβληθεί στην Επιτροπή σχετικά με την καταγγελία που αναφέρει το αξιότιμο μέλος του Κοινοβουλίου έχει, κατά συνέπεια, τεθεί στο αρχείο.

(1) Η προβλεπόμενη νομική βάση για τον εκσυγχρονισμό της νομοθεσίας της Κοινότητας περί ανταγωνισμού είναι η πρόταση της Επιτροπής της 27ης Σεπτεμβρίου 2000 για κανονισμό του Συμβουλίου σχετικά με την εφαρμογή των κανόνων του ανταγωνισμού που προβλέπουν τα άρθρα 81 και 82 της συνθήκης και την τροποποίηση των κανονισμών ΕΟΚ αριθ.1017/68, ΕΟΚ αριθ. 2988/74, ΕΟΚ αριθ. 4056/86 και ΕΟΚ αριθ. 3975/87 (Κανονισμός περί εφαρμογής των άρθρων 81 και 82 της συνθήκης) ΕΕ C 365 E της 19.12.2000.